Държавен вестник, бр. 110, 2003 г., стр. 13

Б Р О Й  110
Д Ъ Р Ж А В Е Н   В Е С Т Н И К
С Т Р .  13
може да конкретизира в писмена форма. От-
четите обхващат всички средства и дейности,
за които са отпуснати средства по Безвъзмез-
дната помощ. Освен това Главният получател
изпраща на Глобалния фонд такава информа-
ция и отчети в такива периоди, както Глобал-
ният фонд може да изиска. Глобалният фонд
периодично дава указания в Писмата по из-
пълнението относно съдържанието и формата
на отчетите. Главният получател предава на
Националния координационен механизъм ко-
пие от всички отчети, които Главният получа-
тел изпраща на Глобалния фонд.
б. Изисквани отчети.
(1) Тримесечни отчети
Не по-късно от 45 дни след приключване на
всяко тримесечие от фискалната година на
Главния получател същият предава на Глобал-
ния фонд удовлетворителен за Глобалния фонд
по своята форма и съдържание периодичен от-
чет по Програмата. Отчетът отразява:
(i) финансовата дейност по време на въпрос-
ното тримесечие и кумулативно от началото на
Програмата до края на отчетния период, като
се използват бюджетните линии, посочени в
бюджета на Програмата в Анекс А, и
(ii) описание на напредъка в постигането на
договорените резултати, посочени в Анекс А;
главният получател обяснява в отчета всяко
отклонение между планираните и действител-
ните резултати за въпросния период.
(2) Годишни отчети
Не по-късно от 45 дни след приключване на
всяка фискална година на Главния получател
същият предава на Глобалния фонд удовлетво-
рителни за Глобалния фонд по своята форма и
съдържание годишен финансов отчет и отчет
за мониторинга по програмата (освен триме-
сечните отчети), които обхващат предходната
фискална година.
(3) Междинни отчети за оценка
Не по-късно от 45 дни преди Датата на
приключване на програмата Главният полу-
чател изготвя и предава на Глобалния фонд
удовлетворителен за Глобалния фонд по сво-
ята форма и съдържание междинен отчет за
оценка на дейностите по Програмата към
датата на отчета.
Член 14. Мониториг
Не по-късно от 90 дни след като Споразуме-
нието влезе в сила Главният получател предава
на Глобалния фонд удовлетворителен за Фонда
по своята форма и съдържание подробен план
за мониторинга на Програмата. Глобалният
фонд ще посочи насоките за изготвяне на този
план в Писмата по изпълнението.
Член 15. Оценка
Глобалният фонд по свое усмотрение може
да извърши независима оценка на Програмата.
Ако направи това, Глобалният фонд определя
след консултация с Главния получател и Наци-
оналния координационен механизъм задание за
оценката и подходящ план-график за провеж-
дането є. Главният получател изисква от всич-
ки Подполучатели да сътрудничат активно при
провеждането на оценката.
Член 16. Разпространяване на информация
Всяка страна по Споразумението може да
предостави получената при осъществяване на
Програмата информация на разположение на
местната и международната общност, в съот-
ветствие с правото на личен живот на отделни-
те личности, правото на собственост на лицата
при търговски тайни и поверителна търговска
или финансова информация. Глобалният фонд
си запазва правото да публикува свободно или
да разпространява информация, получена при
изпълнението на Програмата.
Член 17. Договори за стоки и услуги
a. Ако Глобалният фонд не договори друго в
писмена форма,
(1) Главният получател уведомява Глобал-
ния фонд за политиката и практиките, които
ще използва при договарянето на стоки и услу-
ги съгласно това Споразумение. Тази полити-
ка и практики трябва да са съобразени най-
малко с изискванията, изброени по-долу в под-
точки (a)—(д).
(a) Договорите се възлагат, доколкото е
приложимо, на конкурсна основа.
(б) Търсенето на стоки и услуги се базира на
ясно и точно описание на стоките и услугите,
които ще се придобиват. 
(в) Договорите се възлагат само на отговор-
ни контрагенти, които притежават потенциал-
на възможност да ги изпълнят успешно.
(г) За получаване на стоки и услуги не се
заплаща повече от разумна цена (която се опре-
деля например чрез сравнение на ценови офер-
ти и пазарни цени).
(д) Главният получател трябва да води доку-
ментация за получаването и използването на
стоки и услуги, придобити от него по Споразу-
мението, за естеството и степента на привлича-
не на бъдещи доставчици на стоки и услуги,
придобивани от Главния получател, и за осно-
вата за възлагане на договори и поръчки от
страна на Главния получател.
(2) Правата върху стоки или друга собстве-
ност, финансирана от Глобалния фонд по Спо-
разумението, са на името на Главния получа-
тел или на Подполучател или на друга инстан-
ция, одобрена от Главния получател.
б. Глобалният фонд може периодично да
издава Писма по изпълнението за допълнител-
но уведомяване на Главния получател относно
политиките, които се прилагат към договорите
за стоки (включително фармацевтични продук-
ти) и услуги, използващи средства по Безвъз-
мездната помощ.